CELEX: 22010D0024
Language: bg
Date: 2010-03-12 00:00:00
Title: Решение на Съвместния комитет на ЕИП № 24/2010 от 12 март 2010 година за изменение на приложение II (Технически наредби, стандарти, изпитания и сертифициране) към Споразумението за ЕИП

10.6.2010   
            
            
               BG
            
            
               Официален вестник на Европейския съюз
            
            
               L 143/17
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 24/2010
   от 12 март 2010 година
   за изменение на приложение II (Технически наредби, стандарти, изпитания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението беше изменено с Решение на Съвместния комитет на ЕИП № 18/2010 от 1 март 2010 г. (1)
               
            
         
               (2)
            
            
               Директива 2008/84/ЕО на Комисията от 27 август 2008 г. за определяне на специфични критерии за чистота на хранителните добавки, различни от оцветителите и подсладителите (кодифицирана версия) (2), трябва да бъде включена в Споразумението.
            
         
               (3)
            
            
               Директива 2008/84/ЕО отменя Директива 96/77/ЕО на Комисията (3), която е включена в Споразумението и която следователно трябва да бъде отменена от Споразумението.
            
         
               (4)
            
            
               Настоящото решение не се прилага за Лихтенщайн,
            
         РЕШИ:
   Член 1
   Глава XII на приложение II към Споразумението се изменя, както следва:
   
               1.
            
            
               Текстът на точка 54ще (Директива 96/77/ЕО на Комисията) се заличава.
            
         
               2.
            
            
               След точка 54щщщще (Директива 98/28/ЕО на Комисията) се създава следната точка:
               
                           „54щщщщж.
                        
                        
                           
                              32008 L 0084: Директива 2008/84/ЕО на Комисията от 27 август 2008 г. за определяне на специфични критерии за чистота на хранителните добавки, различни от оцветителите и подсладителите (кодифицирана версия) (ОВ L 253, 20.9.2008 г., стр. 1).“
                        
                     
         Член 2
   Текстовете на Директива 2008/84/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 13 март 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 12 март 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  Вж. страница 4 от настоящия брой на Официален вестник.
   
      (2)  ОВ L 253, 20.9.2008 г., стр. 1.
   
      (3)  ОВ L 339, 30.12.1996 г., стр. 1.
   
      (4)  Без отбелязани конституционни изисквания.